钦定古今图书集成/理学汇编/学行典/第245卷 > 许天引
## 钦定古今图书集成/理学汇编/学行典/第245卷 > 许天引

按《祁州志》：“许天引，州学生。性笃孝，痛母早逝，钟情渭
阳。恤舅遗孤，抚养如亲。弟事继母，有闵骞风。子登科甲，足迹未尝入公门。尝拾遗金于道，俟其人还之，封
识宛然。天启初年，山东唱《白莲教》，本乡妖民效尢，几
至鼓乱。天引谕以大义曰：‘你辈纵不惜身膏斧钺，如
父母何’？众为解止，阖郡获安。君子曰：‘孝子不匮，永锡
尔类’”，其《天引》之谓乎！